Menighedsrådsmøde den 4. oktober kl. 18.30

Indkaldte: Jens Christian Grøndahl, Jacob Ørsted, Jan Pehrsson, Gert Lorenzen, Gustav Grüner, Karen Voigt Steffensen, Annie Graae, og Kaj Norre

Afbud fra: Michael Fornitz, Marianne Skodborggaard og Vibeke Hougaard.

Referent: Sahra Lindeberg

|  |  |
| --- | --- |
| 1. Godkendelse af dagsorden. |  |
|  | Dagsordenen blev godkendt. |
| 2 Godkendelse af referat af menighedsrådsmøde den 31. august 2023. |  |
|  | Referatet fra den 31. august blev godkendt. |
| 3. Meddelelser fra formand, præst, kasserer, kontaktperson, kirkeværge, aktivitetsudvalg, børnehave, menighedspleje og evt. andre. |  |
|  | **Formanden:** Det nye tiltag med ”sensommerjazz og poesi” forløb rigtig fint men med for få publikummer. Vi må derfor i rådet sætte spørgsmålstegn ved, om det er den type arrangementer, der skal satses på i fremtiden. Det samme gør sig gældende for koncerten med Morten Frank Larsen, som også var en god koncert, men hvor omkostningerne ikke stod mål med interessen fra menighedens side. |
|  | **Sognepræsten:** Familiegudstjenesten med bibelens lignelser som tema forløb også udmærket, men havde heller ikke det store fremmøde. Vi fortsætter dog ufortrødent.  Jacob Ørsted og Lars Petersen starter sorggrupper op igen. |
|  | **Kasserer:** Regnskabet er blevet redigeret. Det er Price Waterhouse, der nu står for revisionen.  Frederiks kirke ønsker ikke længere at få lavet deres regnskab hos Garnisons kirkegård.  Der har været budgetsamråd og vi bliver tildelt 4 % mere til næste år. |
|  | **Kirkeværgen:** Lysprojektet kan afsluttes, når den sidste finjustering af lyset er blevet foretaget den 11. oktober. Den 31. oktober vil der være indvielsesgudstjeneste.  Lydanlægget er blevet efterset. Indenfor en kortere tidshorisont skal der investeres i en ny teleslynge, da den nuværende er af ældre dato.  Vi har fået nyt nøglesystem. |
|  | **Aktivitetsudvalget:** Tirsdagsmøderne i efter- og forår er på plads med en masse gode foredrag.  Tilmeldingen til kirkehøjskolen den 11. november med temaet ”Tilgivelse” går godt og dato for forårets kirkehøjskole fastlagt til den 13. april. |
| 4. Status for implementering af Holmens og Garnisons kirkegårdes samdrift. |  |
|  | Gustav Grüner orienterer fra samarbejdet med Holmens kirkegård angående ansættelser af kirkegårdschef og regnskabschef. Der er indkaldt til samtaler i næste uge. |
| 5. Hvor er vi på vej hen, og kan vi gøre det sammen? |  |
|  | Jacob Ørsted appellerer til at alle aktiviteter går gennem aktivitetsudvalget og at alle aktiviteter sættes i en ”kirkelig ramme”, også selv om aktiviteten i sig selv ikke er kirkelig. F.eks. kunne der bydes velkommen til Garnisonskirken før alle koncerter, så publikum blev opmærksom på, at de var i en kirke.  Drøftelse af ”den røde tråd” i aktiviteterne vil blive taget op ved et møde, som kun har dette punkt på dagsordenen. |
| 6. Projekt for  menighedshus, kapel og  kirkeplads. |  |
|  | Jens Christian Grøndahl orienterer fra mødet den 3. oktober, hvor menighedsrådet besluttede at bestille tre skitseprojekter for kirkeplads, kapel og menighedshus hos tre forskellige arkitekter. Der skal hermed findes tre arkitektfirmaer, som vil byde ind på opgaven. Det er menighedsrådets mål, at navn på arkitektfirmaer samt pris for skitser skal ligge klar inden næste menighedsrådsmøde.  Her og nu skal gulvplankerne i kirken genbehandles. Gustav Grüner vil snarligst tage fat i Risager, der tidligere ordnede vores gulve.  Gavlene og kirkedørene trænger også til at blive malet. Gustav Grüner, Kaj Norre og en maler vil gennemgå træværket i kirken.  Det besluttes, at træer og buske på kirkepladsen skal beskæres her i efteråret. |
| 7. Forslag vedr. samarbejde med projektgruppe om jazzkoncerter. |  |
|  | Jens Christian Grøndahl fortæller, at han har drøftet muligheden for jazzkoncerter i kirken med Sune, som selv er musiker og flittig kirkegænger, da Jazzfestivalen i Garnisonskirken var en succes. Man overvejer at nedsætte en arbejdsgruppe, PeopleTime, som kunne påtage sig at arrangere koncerterne.  Forslaget vil blive taget op i den samlede drøftelse til det kommende ”idemøde”. |
| 8. Forslag vedr. samarbejde med Det Kongelige Danske Musikkonservatorium. |  |
|  | Jan Pehrsson præsenterer ideen om at få en forårs- og en efterårskoncert med studerende fra DKDM. Dette forslag vil også blive taget op ved det omtalte møde. |
| 9. Forslag om serviceaftale for børnehavens nyanlagte tag. |  |
|  | Menighedsrådet vedtager at indgå en serviceaftale for børnehavens nye tag. |
| 10. Ansøgning vedr. kollekt. |  |
|  | Menighedsrådet ser sig ikke i stand til at optage Mission Afrika på kollektlisten. |
| 11. Ansøgning om støtte til bogudgivelse. |  |
|  | Menighedsrådet ser sig ikke i stand at støtte projektet. |
| 12. Opdatering om Børnehaven. |  |
|  | Jan Pehrsson orienterer om status i børnehaven. Der skal ansættes en ny leder og der er indkaldt til samtaler i næste uge. |
| 13. Menighedsrådsvalget 2024. |  |
|  | Valgbestyrelsen i Garnisons menighedsråd: Gustav Grüner, Jan Pehrsson og Gerd Lorenzen.  Orienteringsmødet er fastsat til den 14. maj og opstillingsmødet den 17. september.  Menighedsrådsvalget skal omtales flere steder bl.a. i en særudgave af kirkebladet, som skal omdeles i hele sognet. |
| 14. Eventuelt. |  |
|  | Kirkeblad og hjemmeside skal omtale den nye Facebookside. |
|  |  |
| 15. Lukket punkt. |  |